 Sọ fúnmi nípa Ìpínlẹ Benue. : Ìpínlẹ Benue jẹ ọkan lára àwọn ìpínlẹ ní agbègbè àríwá ààrin-gbùngbùn orílẹ-èdè Nàìjíríà pẹlú ènìyàn tí ó tó mílíọnnù mẹrinlé-ní-ìdámẹrin gẹgẹ bí àbájáde ètò-ìkànìyàn ọdún 2006. Wọn dá ìpínlẹ náà sílẹ ní ọdún 1976 láàárín àwọn ìpínlẹ méje tí wọń dá sílẹ nígbà náà. Ìpínlẹ náà gba orúkọ rẹ látara odò Benue tí ó jẹ odò ẹlẹẹkejì tí ó gbòòrò jù ní orílẹ-èdè Nàìjíríà. Ìpínlẹ náà pín ààlà pẹlú Ìpínlẹ Nasarawa sí àríwá, Ìpínlẹ Taraba sí ìlà-oòrùn, Ìpínlẹ Kogi sí ìwọ-oòrùn, Ìpínlẹ Enugu sí gúsù-ìwọ-oòrùn, Ìpínlẹ Ebonyi àti Ìpínlẹ Cross-Rivers sí gúsù; ó sì tún pín ààlà pẹlú orílẹ-èdè Cameroon sí gúsù-ìlà-oòrùn. Ó ní àwọn olùgbé tí àwọn tí ó gbilẹ jùlọ jẹ àwọn ará Tiv, Idoma àti Igede. Àwọn ọwọ ẹyà yòó kù ní Benue nìwọnyí: Etulo, Igbo, Jukun abbl. Olú-ìlú rẹ ni Makurdi. Benue lọlá nínú lágbègbè ọgbìn; tí ó sì jẹ ìlú-mọọká nínú ọgbin: ọsàn, máńgòrò, ọdùnkún, ẹgẹ, ẹwà soya, ọkàabàbà, ẹgúsí, iṣu, sesame, ìrẹsì, ẹpà, àti Igi ọpẹ. Wọn sọ Ìpínlẹ Benue ní ìbámu pẹlú odò Benue wọn sì ṣẹdá ẹ látara Ìpínlẹ Benue-Plateau tẹlẹrí ní ọdún 1976, ní ìbárìn pẹlú Igala àti àwọn apákan Ìpínlẹ Kwara. Ní ọdún 1991, àwọn agbègbè ní Ìpínlẹ Benue pàápàá jùlọ àwọn agbègbè tí wọn ti ń sọ Igala, ní ìbárìn pẹlú àwọn agbègbè ní Ìpínlẹ Kwara State, ni wọn dá yọ jáde láti di apá titun ní Ìpínlẹ Kogi. Àwọn ará Igbo ni a lè rí ní àwọn agbègbè ààlà àwọn agbègbè ìjọba ìbílẹ bíi Obi, Oju abbl. 